Diari Oficial de la Generalitat Valenciana


Sumari del DOGV 5358, del 02-10-2006 (2006/11096)

RESOLUCIÓ de 21 d'agost de 2006, del director general de Recursos Humans de la Conselleria de Sanitat, per la qual alça la suspensió cautelar del concurs lliure i excepcional de consolidació d'ocupació del personal interí del Cos de Sanitaris Locals per a la provisió de places dels servicis veterinaris dels centres de Salut Pública, veterinari d'àrea, inspector veterinari d'escorxador i coordinador veterinari, convocat per la Resolució de 6 d'octubre de 2003, i obri el termini de presentació d'instàncies.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5358

Data del DOGV
:   02-10-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/11416


Data del document
:   21-08-2006

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * concurs administratiu
    * administració regional
    * veterinari

RESOLUCIÓ de 21 d'agost de 2006, del director general de Recursos Humans de la Conselleria de Sanitat, per la qual alça la suspensió cautelar del concurs lliure i excepcional de consolidació d'ocupació del personal interí del Cos de Sanitaris Locals per a la provisió de places dels servicis veterinaris dels centres de Salut Pública, veterinari d'àrea, inspector veterinari d'escorxador i coordinador veterinari, convocat per la Resolució de 6 d'octubre de 2003, i obri el termini de presentació d'instàncies. [2006/F11066]  
El Decret 68/2003, de 3 de juny, del Consell de la Generalitat, regula el concurs excepcional de consolidació d'ocupació del personal interí del Cos de Sanitaris Locals previst en la disposició transitòria segona de la Llei 9/1999, de 30 de desembre, de Mesures Fiscals, de Gestió Administrativa i Financera i d'Organització de la Generalitat.  
La Resolució de 6 d'octubre de 2003, del director general de Recursos Humans de la Conselleria de Sanitat, va convocar un concurs lliure i excepcional de consolidació d'ocupació del personal interí del Cos de Sanitaris Locals per a la provisió de places dels servicis veterinaris dels centres de Salut Pública, veterinaris d'àrea, inspectors veterinaris d'escorxador i coordinadors veterinaris, i va oferir per a proveir-les 21 places allistades en l'annex adjunt de la resolució (DOGV 4.617, de 28.10.2003).  
La Resolució de 5 de març de 2004, del director general Recursos Humans de la Conselleria de Sanitat, a causa de processos judicials pendents de sentència, va suspendre cautelarment el concurs lliure i excepcional de consolidació d'ocupació del personal interí del Cos de Sanitaris Locals per a la provisió de places dels servicis veterinaris dels centres de Salut Pública (DOGV 4.711, de 12.03.2004).  
Una vegada resolts els processos judicials pendents referits al concurs excepcional de consolidació d'ocupació del personal interí del Cos de Sanitaris Locals per a la provisió de places dels servicis veterinaris dels centres de Salut Pública, es fa necessari alçar la suspensió cautelar i reiniciar el procés esmentat conservant la totalitat dels efectes però tenint en consideració la circumstància de la modificació de l'annex de places convocades.  
Fent ús de les competències per a què em delega l'article 1.2 de la Resolució de 18 de gener de 2006, del director general de l'Agència Valenciana de Salut, per la qual fa delegacions de competències en matèria de personal, resolc:  
Primer  
Alçar la suspensió cautelar del concurs lliure i excepcional de consolidació d'ocupació del personal interí del Cos de Sanitaris Locals per a la provisió de places dels servicis veterinaris dels centres de Salut Pública, veterinaris d'àrea, inspectors veterinaris d'escorxador i coordinador veterinari, efectuada per la Resolució de 5 de març de 2004, i reprendre el procés selectiu en el moment en què es trobava.  
Segon  
Es modifica l'annex de llista de places oferides, afegint les que s'assenyalen de forma especial.  
Tercer  
Es conserven tots els efectes de les persones que van ser admeses en el termini original de presentació d'instàncies, açò és, mèrits al·legats, memòria i llista de places sol·licitades. No obstant, si alguna d'estes persones desitja presentar una nova relació de sol·licitud de places, tenint en consideració les que s'oferixen ex novo, pot fer-ho, i queda anul·lada la sol·licitud anterior. En este cas no és necessària la presentació ni de mèrits ni de memòria, que són els que es van presentar en el seu moment.  
Quart  
S'obri el termini de presentació d'instàncies per a totes les persones que tenien els requisits de participació en data 28 de novembre de 2003, i a la vista de la modificació i la nova llista de places oferides desitgen participar en el procés selectiu i no ho van fer en el seu moment. Els mèrits que acrediten segons la convocatòria són els que s'hagen obtingut fins al 28 de novembre de 2003.  
Cinqué  
El termini de presentació d'instàncies és d'un mes comptador a partir de l'endemà de la publicació d'esta resolució en el Diari Oficial de la Generalitat Valenciana, tant per a modificar la llista de places sol·licitades les persones que instaren originàriament la participació en el procés, com per a presentar documentació completa segons la convocatòria les noves participants.  
Atés el temps transcorregut des de la publicació de la convocatòria i presentació d'instàncies dels concursants, el tribunal ha de tindre en compte en la valoració de la memòria el context i la normativa del moment de la presentació.  
Contra esta resolució es pot interposar un recurs contenciós administratiu davant del Jutjat Contenciós Administratiu de València, en el termini de dos mesos comptador a partir de l'endemà de la publicació, d'acord amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i també els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i potestativament pot interposar-se un recurs de reposició en el termini d'un mes, d'acord amb els articles 116 i 117 de la Llei 30/1992, esmentada adés, sense perjuí que s'use qualsevol altre recurs que hom estime convenient per al seu dret.  
València, 21 d'agost de 2006.. El director general de Recursos Humans: José Cano Pascual.